Toni Välitalo

Toni Välitalo (s. 1982 tai 1983) on suomalainen rumpali, joka oli vuosina 2009–2016 toimineen Pertti Kurikan Nimipäivät -yhtyeen jäsen.

Välitalo oli PKN:n nuorin jäsen. Hän aloitti rumpujensoiton kuusivuotiaana. Välitalon lempimusiikkia on humppa, ja hän pitää myös iskelmämusiikista.

Kun PKN esiintyi huhtikuussa 2015 Hämeenlinnan vankilassa, Välitalo piti keikan lopuksi puheen, jossa hän kertoi, kuinka hänen polkupyöränsä varastettiin. Hän vetosi vankeihin, jotta saisi pyöränsä takaisin. Vangit keräsivät rahaa, jolla hankittiin Välitalolle aivan uusi pyörä. Vangit suunnittelivat myös pyörään rekisterikilven.

Lähteet 

Pertti Kurikan Nimipäivät
Suomalaiset rumpalit
Elävät henkilöt